ขยายเวลาทดลองปิดสะพานข้ามแยกรัชโยธินอีก 1 สัปดาห์ แบบ เสมือนจริง 
วันนี้ (29 พ.ย.2559) ที่ประชุมคณะอนุกรรมการบูรณาการขับเคลื่อนการแก้ไขปัญหาจราจร ในเขตกรุงเทพมหานครและปริมณฑลและคณะกรรมการพิจารณาผลกระทบจากการรื้อถอนสะพานข้ามแยกรัชโยธิน ร่วมกันหารือเพื่อประเมินผลกระทบด้านการจราจร จากการทดลองปิดสะพานข้ามแยกรัชโยธินเพื่อเตรียมการรื้อถอนสะพาน โดยทดลองปิดสะพานฯ มาตั้งแต่วันที่ 22 – 28 พ.ย.59 เพื่อให้การดำเนินงานเป็นไปด้วยความรอบคอบโดยที่ประชุมมีมติให้ขยายเวลาทดลองปิดสะพานรัชโยธินเพิ่มเติมอีก 1 สัปดาห์ โดยจะเริ่มทดลองปิดสะพานรัชโยธิน เสมือนจริง ตั้งแต่วันที่ 29 พ.ย.(เวลา 22.00 น.) ถึงวันที่ 6 ธ.ค. (เวลา 24.00 น.) โดยกำหนดช่องทางการเดินรถพื้นราบของถนนรัชดาภิเษก ดังนี้- เวลา 05.00 น. – 22.00 น. ใช้ได้ 3 ช่องทางซ้าย- เวลา 22.00 น. – 05.00 น. ใช้ได้ 2 ช่องทางซ้ายทั้งนี้ คณะกรรมการพิจารณาผลกระทบจากการรื้อถอนสะพานข้ามแยกรัชโยธิน จะนำผลการประเมินสภาพจราจรช่วงเวลาดังกล่าว เสนอต่อที่ประชุมคณะอนุกรรมการบูรณาการขับเคลื่อนการแก้ไขปัญหาจราจรในเขตกรุงเทพมหานครและปริมณฑล เพื่อพิจารณาสั่งการในวันที่ 6 ธ.ค.อีกครั้งอย่างไรก็ตาม แนะนำให้ประชาชนวางแผนในการเดินทาง และใช้เส้นทางหลีกเลี่ยง ดังนี้1) เส้นทางหลัก ให้ใช้ถนน 7 สาย ได้แก่ 1. ถนนลาดพร้าว 2. ถนนวิภาวดีรังสิต 3. ถนนเกษตร-นวมินทร์ 4. ถนนสุทธิสาร 5. ถนนลาดพร้าว-วังหิน 6. ซอยโชคชัย 4 7. ทางพิเศษศรีรัช2) เส้นทางหลีกเลี่ยงบริเวณแยกรัชโยธิน ดังนี้- กรณีมาจากถนนรัชดาฯ ขาเข้า – ซ้ายถนนพหลโยธิน (มุ่งหน้าวงเวียนบางเขน) สามารถเข้าซอยรัชดาฯ 48 46/1 เพื่อออก ซอยพหลโยธิน 35 หรือเข้าซอยรัชดาฯ 46 ออกซอยพหลโยธิน 33- กรณีมาจากถนนพหลโยธินขาเข้า - ซ้ายไปถนนรัชดาฯ (มุ่งหน้าถนนพระรามเก้า) สามารถเข้าซอยพหลโยธิน 30 เพื่อออกซอยรัชดาฯ 36- กรณีมาจากถนนวิภาวดีรังสิต - ถนนพหลโยธิน สามารถเข้าซอยวิภาวดีรังสิต 30 ออกซอยพหลโยธิน 21 หรือเข้าซอยวิภาวดี 32 ออกซอยพหลโยธิน 23
ที่ประชุมคณะอนุกรรมการบูรณาการขับเคลื่อนการแก้ไขปัญหาจราจร มีมติขยายเวลาทดลองปิดสะพานรัชโยธินเพิ่มเติมอีก 1 สัปดาห์ โดยทดลองปิดสะพานรัชโยธิน เสมือนจริง ตั้งแต่วันที่ 29 พ.ย.ถึงวันที่ 6 ธ.ค.
ThaiPBSnews,ไทยพีบีเอส,ข่าวไทยพีบีเอส,ThaiPBS,สะพานข้ามแยกรัชโยธิน,รื้อถอน,ทดลองปิดสะพาน,เสมือนจริง,จราจร,รถติด